Arten har vært utbredt på sand- og grusstrand og i tangvoller langs størstedelen av norskekysten fra Østfold til Finnmark. Siden 1960-tallet har den forsvunnet fra stordelen av sine tidligere forekomster i Sør-Norge, og mellom 1980 og 2000 har den forsvunnet fra en tilsvarende andel av forekomstene i Midt-Norge sør for Nord-Helgeland. Arten er også i tilbakegang i Møre og Romsdal. Tilbakegangen antas å skyldes økte temperaturer.